**ROMÂNIA (nu produce efecte juridice)\***

**JUDEŢUL MUREŞ VICEPRIMAR**

**MUNICIPIUL TÂRGU-MUREŞ Dr. Makkai Grigore**

**D.A.S.C.P/Serviciul activităţi culturale, sportive,tineret şi locativ**

### **Nr. 45.684 din 18.07.2019**

## Referat de aprobare

**privind reînnoirea unui contract de închiriere pentru un spaţiu**

**cu altă destinaţie decât aceea de locuinţe, precum și repartizarea unor spații aflate în proprietatea municipalităţii**

Comisia de specialitate numită prin HCLM nr. 60/2017, a analizat referatul nr.43365 din 08.07.2019, prezentat de compartimentul de specialitate propunând întocmirea proiectului de hotărâre pentru reînnoirea unui contract de închiriere pentru un spaţiu cu altă destinaţie decât aceea de locuinţe, precum și repartizarea unor spații aflate în proprietatea municipalității.

Asociația Rhododendron a prezentat Raportul de activitate solicitat de Comisia privind repartizarea spațiilor cu altă destinație decât aceea de locuințe, prin urmare se impune reînnoirea contractului de închiriere pentru folosința spațiului situat în str. Bolyai nr. 36.

Prin HCLM nr. 30 din 28 februarie 2019 a fost aprobată Lista de priorități pentru anul 2019, în vederea repartizării spațiilor cu altă destinație decât aceea de locuințe aflate în proprietatea municipalității.

În vederea rezolvării situației locative a solicitanților de spații cu altă destinație decât aceea de locuințe aflați pe listele de priorități se impune repartizarea spațiilor disponibile comunicate de S.C. LOCATIV S.A.

Administratorul fondului locativ de stat a transmis spațiile disponibile situate în str. Bolyai nr. 18 ( 22 mp), respectiv Bolyai nr. 1 (demisol 46,35 mp).

Propunem repartizarea spațiilor de la adresa mai sus menționată conform ordinii de priorități în favoarea Fundației UNITACOOP, respectiv în favoarea Asociației Moto TGM.

Având în vedere propunerea favorabilă a comisiei de specialitate, conform referatului anexat, vă rugăm a analiza şi aproba materialul prezentat

Anexă:- referat nr. 43365 din 08.07.2019.

* Anexa 1- HCLM nr. 30 din 28 februarie 2019

**Aviz favorabil al DASCPC**

**Director ex. adj.**

**Blaga Zătreanu Cosmin**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ**

**ROMÂNIA** PROIECT

**JUDEŢUL MUREŞ (**nu produce efecte juridice) \*

**CONSILIUL LOCAL MUNICIPAL TÂRGU-MUREŞVICEPRIMAR**

**Dr. Makkai Grigore**

## 

## HOTĂRÂREA nr. \_\_\_\_\_

**din \_\_\_\_\_\_\_\_\_\_\_\_ 2019**

**privind reînnoirea unui contract de închiriere pentru un spaţiu**

**cu altă destinaţie decât aceea de locuinţe, precum și repartizarea unor spații aflate în proprietatea municipalităţii**

***Consiliul local al municipiului Târgu Mureş, întrunit în şedinţă ordinară de lucru,***

Văzând Referatul de aprobare nr. 45.684 din 18.07.2019 privind reînnoirea unui contract de închiriere pentru un spaţiu cu altă destinaţie decât aceea de locuinţe, precum și repartizarea unor spații aflate în proprietatea municipalităţii elaborată de Serviciul activităţi culturale, sportive, tineret şi locativ şi având avizul comisiei instituită prin HCLM nr. 60 din 23 februarie 2017.

### Având în vedere prevederile Ordonanței nr. 26/2000 cu privire la asociaţii şi fundaţii, HCLM nr. 133/2006, HCLM nr. 80/2006, HCLM nr. 347/2006, HCLM nr. 405/2009 privind aprobarea duratei contractelor de închiriere pentru spațiile proprietatea municipalității, precum și HCLM nr. 54/2004 privind funcționarea Comisiei de specialitate pentru repartizarea spațiilor cu altă destinație decât aceea de locuințe cu modificările și completările ulterioare.

### Văzând referatul nr. 43365 din 08.07.2019 elaborat de SACSTL și aprobat de Comisia specială privind repartizarea spațiilor cu altă destinație decât aceea de locuințe.

### În temeiul prevederilor art. 108, alin (1), alin. (2), lit. b şi c ,alin (6) lit. a și b art. 129 și alin. (1) art. 139 OUG nr. 57 din 2019 privind Codul administrativ.

**HOTĂRĂȘTE:**

**Art. 1.** Se aprobă reînnoirea contractului de închiriere a spaţiului în suprafaţă de 12,55 mp, situat în str. Bolyai nr. 36, în favoarea Asociaţiei RHODODENDRON, pentru o perioadă de 6 luni.

**Art. 2.** Se aprobă repartizarea spațiului în suprafață de 22,00 mp + părți comune în suprafață de 0,89 mp situat în str. Bolyai nr. 18 în favoarea FUNDAȚIEI UNITARCOOP, pentru o perioadă de 6 luni cu posibilitate de prelungire succesivă.

**Art. 3.** Se aprobă repartizarea spațiului în suprafață de 46,35 mp (demisol) situat în str. Bolyai nr. 1, sp. VII în favoarea Asociației MOTO TGM, pentru o perioadă de 6 luni, cu posibilitate de prelungire succesivă.

**Art.4.** Cu aducerea la îndeplinire a prevederilor prezentei hotărâri se încredinţează Executivul municipiului Târgu Mureş prin Direcţia activităţi social-culturale şi patrimoniale, comerciale–Serviciul activităţi culturale sportive tineret şi locativ.

**Art. 5.** În conformitate cu prevederile art. 252 alin.1, lit. c, ale art.255 din OUG nr. 57/2019 privind Codul administrativ și art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Județului Mureș pentru exercitarea controlului de legalitate

**Viză de legalitate**

**Secretarul Municipiului Târgu Mureș**

**Buculei Dianora Monica**